Uveze ukuthi lesi sifo siyinkinga umhlaba wonke ayi nje ezweni laseNingizimu Afrika kuphela.
“Uma kungukuthi kuthi kini kukhona umuntu owake waba nomdlavuza nawe usemathubeni okuthi kungenzeka ube nawo. Kubalulekile ukuthi sihambeni sonke siyohlola ukuze sizosibamba lesi sifo kusanesikhathi. Singuhulumeni senza konke okusemandleni ukuba sizame ukunqanda umdlavuza.
Uphinde waveza ukuthi kunemibiko eveza ukuthi kuzophela lo nyaka sekunabantu abangu-107 000 okuzophela unyaka sebenesifo somdlavuza eNingizimu Afrika. Kulabo bantu abangu 59 000 abantu besifazane kanti abangu-47 000 abantu besislisa.
UMnuz Xolani Gwala oyinxusa lomdlavuza naye unxuse umphakathi ukuba ungahlali isikhathi eside ungazazi ukuthi umephi ngesimo sawo .
“Ngonyaka owedlule ngenyanga kaMandulo (September) ngaphathwa umkhuhlane nongathi uma ngiya kadokotela ngathola ukuthi nginesifo somdlavuza esesiku-stage-4 lapho sekwembulwa kwembeswa khona. Kusukela ngenyaka kaMandulo sengihlinzwe kahlanu nami futhi angazi ukuthi ngaphunyula kanjani. Akukho mnandi ukuzithola usesimweni esifana nesami.
“Ukube nami ngasheshe ngahlola ngazazi angabe angigcina sengihlinzwa kangaka . Angifuni ukuthi omunye umuntu agcine esezithola ekulesi simo engangikusona mina ingako nginigqugquzela ukuba nihambe niyohlola ukuze nizothola ukwelashwa kusanesikhathi . Abaningi ababesimweni sami abasekho badlula emhlabeni ngoba kwase kukubi kakhulu,” kubeka yena.